**Výzva na predloženie ponuky**

Mesto Senec, Mierové nám. 8, 903 01 Senec , ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „ZVO“) týmto zverejňuje výzvu na predloženie ponuky v procese zadávania zákazky podľa §117 ZVO na:

**„Zberný dvor, Senec**

1. **Identifikácia verejného obstarávateľa.**

Názov: Mesto Senec

Adresa: Mierové nám. 8, 903 01 Senec

Krajina: Slovenská republika

Webové sídlo: https://www.senec.sk/sk

IČO: 00305065

**2. Osoba poverená verejným obstarávaním:**

Kontaktné miesto: obstarame s.r.o., Kupeckého 5 , 821 08 Bratislava

Kontaktná osoba: Mgr. Silvia Jančová, jancova@obstarame.sk

Telefón: +421 948 030 485

**3. Predmet obstarávania: stavebné práce k „Zberný dvor, Senec“**

**4. Opis zákazky:** Predmetom zákazky je výstavba zberného dvora, ktorá zahŕňa: vybudovanie spevnenej betónovej plochy - na umiestnenie veľkoobjemových kontajnerov na triedené zložky, voľne ložený bioodpad ako i plochu určenú na šlepkovanie drevného odpadu, vybudovanie oplotenia a vstupnej brány, osadenie mostovej váhy do 40 000 kg - predovšetkým na váženie BRO a iných dovezených zložiek odpadu a bude nápomocná pre jednoznačne sledovanie množstva odpadu, zabezpečenie administratívnych priestorov prevádzky osadením kancelárskeho kontajnera s WC, vybudovanie prípojok.

Bližšie podrobnosti sú uvedené v projektovej dokumentácií.

**6. Typ zmluvy, ktorá bude výsledkom verejného obstarávania:** vzor zmluvy o dielo je prílohou č. 3 tejto výzvy.

**7. CPV kód :**

45112400-9 Výkopové práce

45112000-5 Výkopové zemné práce a presun zemín

45000000-7 Stavebné práce

**8. Predpokladaná hodnota zákazky: 149 064,80 eur bez DPH**

**9. Miesto výstavby:** Cesta na Malý Biel, Senec. Bližšie podrobnosti sú uvedené v projektovej dokumentácií.

**10. Lehota výstavby:** predpokladaný začiatok výstavby: máj 2020 a odovzdanie diela najneskôr do 15.11.2020

**11. Súťažné podklady k výzve na predloženie cenovej ponuky:**

Nevzťahuje sa k danej zákazke.

**12. Financovanie predmetu zákazky:** z vlastných zdrojov a zo zdrojov z Environmentálneho fondu.

**13. Lehota predkladania ponúk: do 13.03.2020, 10:00 hod**.

[**https://josephine.proebiz.com/sk/tender/6277/summary**](https://josephine.proebiz.com/sk/tender/6277/summary)

**14. Spôsob a miesto predkladanie ponúk: prostredníctvom systému JOSEPHINE.**

[**https://josephine.proebiz.com/sk/tender/6277/summary**](https://josephine.proebiz.com/sk/tender/6277/summary)

**15. Komunikácia:** Elektronicky prostredníctvom komunikačného rozhrania systému JOSEPHINE na adrese: <https://josephine.proebiz.com/sk/tender/6277/summary>

**16. Kritériá na vyhodnotenie ponúk** s pravidlami ich uplatnenia a spôsob hodnotenia ponúk:

Jediným kritériom **je najnižšia cena v EUR s DPH za predmet zákazky**. Najvýhodnejšia ponuka u tohto kritéria bude ponuka s najnižšou Celkovou cenou za predmet zákazky vyjadrená v EUR. Maximálny počet bodov (100) sa pridelí ponuke uchádzača s najnižšou navrhovanou celkovou cenou za predmet zákazky a pri ostatných ponukách sa počet bodov určí úmerou, t.j. počet bodov vyjadrí ako podiel najnižšej navrhovanej celkovej ceny za predmet zákazky a príslušnej vyhodnocovanej ponuky celkovej ceny za predmet zákazky, ktorá sa prenásobí maximálnym počtom bodov (100) pre uvedené kritérium

**17. Obsah ponuky:**

Ponuka uchádzača musí obsahovať:

17.1. **Návrh uchádzača na plnenie kritéria na vyhodnotenie ponúk** podľa prílohy č. 1 výzvy. Návrh na plnenie kritérií musí byť v súlade s vyplneným výkazom výmerom pre každý stavebný objekt.

17.2 **Vyplnený výkaz výmer , vo formáte .xls.**

17.3. **Podmienky účasti:**

17.3.1Uchádzač predloží doklady podľa § 32 ods. 1 zákona o verejnom obstarávaní:

Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a)nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b)nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

c)nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

d)nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e)je oprávnený dodávať tovar, uskutočňovať stavebné práce alebo poskytovať službu,

f)nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g)nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h)nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

17.3.2 Uchádzač preukazuje splnenie podmienok účasti podľa odseku 1

a) písm. a) doloženým výpisom z registra trestov nie starším ako tri mesiace,

b)písm. b) doloženým potvrdením zdravotnej poisťovne a Sociálnej poisťovne nie starším ako tri mesiace,

c)písm. c) doloženým potvrdením miestne príslušného daňového úradu nie starším ako tri mesiace,

d)písm. d) doloženým potvrdením príslušného súdu nie starším ako tri mesiace,

e)písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

Podľa § 34 ods. 1 písm. b) ZVO: Uchádzač predloží zoznam stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

1.bol verejný obstarávateľ alebo obstarávateľ podľa tohto zákona, dokladom je referencia,

2.bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené,

Podľa § 12 ods. 2 ZVO: referencia na účely tohto zákona je elektronický dokument, ktorý obsahuje potvrdenie o dodaní tovaru, uskutočnení stavebných prác alebo poskytnutí služby.

Minimálna úroveň: Uchádzač predloží min. 1 referenciu na zákazku na stavebné práce rovnaké alebo podobné ako je predmet zákazky v hodnote min. 90 000 eur bez DPH.

Fotokópie dokladov je potrebné naskenovať a vložiť do systému JOSEPHINE.

17.3.3 V zmysle § 152 ods. 1 ZVO, môže uchádzač nahradiť doklady podľa bodu 16.2.2 zápisom do zoznamu hospodárskych subjektov.

17.4 **zadanie celkovej ceny v systéme JOSEPHINE** vypočítaného v súlade s Výzvou ďalšími informáciami uvedenými vo Výzve.

17.5 **predloženie vyplneného a podpísaného návrhu zmluvy o dielo** podľa prílohy č. 3 tejto výzvy. Fotokópie dokladov je potrebné naskenovať a vložiť do systému JOSEPHINE

**18. Vyhradenie práva**

1. Verejný obstarávateľ si vyhradzuje právo postupovať pri vyhodnotení ponúk v súlade s § 112 ods. 6 zákona o verejnom obstarávaní a to vzhľadom na nepoužitie elektronickej aukcie, vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk V nadväznosti na § 55 ods. 1 zákona o verejnom obstarávaní teda verejný obstarávateľ vyhodnotí u uchádzača, ktorý sa umiestnil na prvom mieste v poradí, splnenie podmienok účasti a požiadaviek na predmet zákazky.

2.Verejný obstarávateľ úspešnému uchádzačovi oznámi, že jeho ponuka uspela, ostatným uchádzačom oznámi, že neboli úspešní.

3. Verejný obstarávateľ upozorňuje, že najneskôr k dátumu podpisu zmluvy o dielo je úspešný uchádzač povinný predložiť verejnému obstarávateľovi poistný certifikát, alebo poistnú zmluvu na poistenie zodpovednosti za škody spôsobené tretej osobe v súvislosti s výkonom poistenej činnosti, vo výške minimálne zmluvnej ceny diela s DPH, platnú počas celej doby plnenia zmluvy o dielo. Doklad preukazujúci uvedené skutočnosti bude prílohou zmluvy o dielo.

4. Zmluva o dielo nadobudne účinnosť až kladným schválením žiadosti o získaní finančných prostriedkov z Envirofondu a dostatku finančných prostriedkov v rozpočte mesta, t.j. 5 % podiel + finančné prostriedky na dofinancovanie diela, ak by výška poskytnutej dotácie bola nižšia, ako je v žiadosti.

V Senci 05.03.2020

........................................................

Ing. Dušan Badinský

primátor mesta Senec

Prílohy:

**Príloha č. 1: Návrh na plnenie kritérií**

**Príloha č. 2 projektová dokumentácia vrátane výkazu výmer**

**Príloha č. 3 zmluva o dielo**